laion/Wikipedia-Exotic huggingface dataset:
בוב הייט

בוב הייט (באנגלית: Bob Hite ידוע גם בשם "הדוב") הוא זמר ומוזיקאי אמריקאי שנולד ב־26 בפברואר 1943. סגנונו הקבוע הוא בלוז, בלוז רוק, וגוספל. ידוע בעיקר בשל השתתפותו כסולן הלהקה האמריקאית "קנד היט" בין השנים 1967–1981. תפקידו העיקרי הוא שירה, אם כי הוא מתמחה גם במפוחית פה (ניתן לשמוע סולואי מפוחית ארוכים שלו בשירי הלהקה, כמו הלהיט "on the road again" שנפתח ונסגר בסולו ממושך של הייט), גיטרה וקלידים. הייט נולד ב־26 בפברואר 1943, בעיר טורנס שבקליפורניה ובצעירותו, על אף שהיה אדם לבן ומוזיקת הבלוז הייתה נחשבת מוזיקה שחורה, הוא התאהב בסגנון. בשנת 1965 (בגיל 22) הוא הכיר את הגיטריסט אלן וילסון, אז בן 22, גם הוא לבן חובב בלוז, ויחד השניים החליטו להקים את להקת "קנד היט". גם הגיטריסט הנרי וסטין הצטרף זמן קצר לאחר מכן והשלישייה הזו היוותה את הליבה של הלהקה. לשלישייה הצטרפו בסופו של דבר לארי טיילור (גיטרה בס) ופרנק קוק (תופים). בשנת 1969, לאחר שהלהקה צברה פופולריות, היא הוזמנה להופיע בפסטיבל וודסטוק, ושירם "going up the country" הפך לאחד מהמנוני תנועת ילדי הפרחים. ההופעה של הלהקה לא נכללה בסרט המקורי '(1970) Woodstock', אך הן כן נכללו בגרסת "Cut of Director" מ -1994. הלהקה אף התארחה בפרק של התכנית האמריקאית "Playboy After Dark" נובמבר 1969. הייט הוזמן לשוחח עם יו הפנר לאחר ההופעה, יחד עם אורחים נוספים כמו דיק שון ולארי סטורץ'. אחת האורחות בתוכנית, לינדזי וגנר, אז בת 20, ישבה על ברכיו של הייט במהלך התכנית. כשנשאלה על ידי הפנר איזה סוג של חיה היה הייט אם הוא היה בעל חיים, ואגנר ענתה שהוא יהיה דוב. הייט אמר בתגובה שאנשים קראו לו "הדוב" פעמים רבות, ומשם הפך כינויו "הדוב" לנפוץ מאוד. ב־5 באפריל 1981, בהפסקה בין הסטים במועדון פאלומינו בצפון הוליווד, הוענק להייט בקבוקון הרואין על ידי מעריץ. ככל הנראה ההרואין היה מורעל, והייט החל לעבור פרכוסים ולבסוף נכנס לתרדמת. לאחר מכן נעשו כמה ניסיונות החיאה אך ללא הצלחה. הלהקה, כולם שיכורים ומבוהלים, הכניסו את הייט למכונית מסחרית בלית ברירה והסיעו אותו לביתו של חברו לפיטו דה לה פארה, שם נפטר. מלבד היותו סולן הלהקה canned heat", לאחר מותו בטרם עת של גיטריסט הלהקה אלן וילסון הגיטריסט לארי טיילור נכנס ללהקה ויחד איתו הם ביצעו תקליט משותף עם אמן הבלוז ג'ון לי הוקר בו הייט כמעט שלא שר אלא מנגן על מפוחית וגיטרה. מדיה וקבצים בנושא בוב הייט בוויקישיתוף אתר האינטרנט הרשמי של בוב הייט בוב הייט, במסד הנתונים הקולנועיים IMDb (באנגלית) בוב הייט, באתר MusicBrainz (באנגלית) בוב הייט, באתר Discogs (באנגלית) בוב הייט, באתר "Find a Grave" (באנגלית)
שתישרף האהבה (אלבום)

שתישרף האהבה הוא אלבום האולפן הרביעי של הזמר הישראלי איתי לוי. האלבום יצא לאור ב-29 באוקטובר 2019, על ידי חברת התקליטים ליאם הפקות. כל השירים מתוך האלבום יצאו כסינגלים לפני כן, ביניהם הלהיטים "שתישרף האהבה", "מאמו", "זז בטירוף", "קירות" ו-"הזמן שלנו". ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
שורדים אהבה

שורדים אהבה הוא אלבום האולפן השלישי של הזמר הישראלי איתי לוי. האלבום יצא לאור ב-26 ביולי 2017, על ידי חברת התקליטים ליאם הפקות. מידע על האלבום שורדים אהבה באתר MusicBrainz ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מחנה אבא

מחנה אבא היא סדרה קומית ישראלית לילדים, שעלתה לשידור ב-2 באוגוסט 2020 בערוץ KidZ לצופי yes. בסדרה מככבים דניאל גד, קים אור אזולאי, נעמי לבוב, לידור אדרי, נגה דאנג'לי, אורי לייזרוביץ', אסי ישראלוף, עמית הכטר ורוני הדר. החל מ-2021 הסדרה משודרת בשידורים חוזרים בערוץ ZOOM למנויי yes. ניתאי (עמית הכטר) הוא נער בן 15 להורים גרושים שעובר לגור עם אביו (אסי ישראלוף), איש צבא בקבע, בבסיס חיל האוויר עליו מפקד. ניתאי, שהיה רגיל לחיי העיר הנוחים, נאלץ להתרגל לעולם הצבאי הנוקשה ולנסות לתקן את מערכת היחסים עם אביו. בבסיס הוא מתאהב בלי-פס (קים אור אזולאי), נערה בת 15 שהיא בדיוק ההפך ממנו: לי-פס נולדה וגדלה בבסיס כל חייה. חלומה הגדול הוא לקבל תפקיד חשוב בצבא למרות גילה הצעיר. ניתאי דלמוני (עמית הכטר): נער בן 15, ילד טוב ורגיש. אמו טסה לאוסטרליה למטרת חקירת בעלי חיים, ואי לכך נאלץ לעבור לגור בבסיס צבאי עם אביו. לי-פס לזר (קים אור אזולאי): נערה בת 15. "מורעלת" על הצבא. גדלה כל חייה בבסיס, ובעקבות כך לא היו לה חברים בילדותה. חלומה הגדול הוא להשיג תפקיד בצבא, מתקשה להראות ולהביע רגש. סא"ל לביא דלמוני (אסי ישראלוף): אביו של ניתאי ובנו של מפקד חיל האוויר, בובו דלמוני. מפקד על בסיס חלמון. רס"ן שיפי לזר (נעמי לבוב): אמא של לי-פס, והסגנית של לביא. שואפת להיות המפקדת של הבסיס, והיא מסורה לעבודה שלה ולצבא. ערמומית, קשוחה, עוקצנית, ומתקשה לקבל ביקורת. רס"ב פנסו (אורי לייזרוביץ): רס"ר היחידה ויד ימינה של לזר. טיפש, ובעקבות כך שכח גם את שמו הפרטי. סמל דורון ניסקי "פייפר" (דניאל גד): טבח היחידה בבסיס וידיד של ניתאי. אלוף בסדרת משחקי הווידאו פיפ"א. רב"ט אביגיל (לידור אדרי): החובשת של הבסיס וידידה של ניתאי. סרן ויקי (נגה דאנג'לי): טייסת לשעבר בחיל האוויר. הודחה לאחר שריסקה מטוס, ומאז עושה עבודות רס"ר בבסיס. אלוף בובו דלמוני (אורי גבריאל): מפקד חיל האוויר. סבו של ניתאי ואביו של לביא. אפרת דלמוני (רוני הדר): אמו של ניתאי וגרושתו של לביא. היא רוצה שלביא יהיה מעורב יותר בחיים של ניתאי ויתחיל לקחת סמכות הורית. מחנה אבא, במיזם "אישים" לתיעוד היצירה הישראלית משה אבוטבול, שוב יחד: כוכב הנוער הזה לוהק לסדרה נוספת עם קים אזולאי, באתר פרוגי, 5 בנובמבר 2019 (לא) למבוגרים בלבד: אסי ישראלוף בשיתוף פעולה מפתיע, באתר וואלה, 24 באוקטובר 2019
PGM Précision

PGM Précision היא חברה צרפתית המתמחה בייצור רובי צלפים. היא נוסדה ב-1991 בצרפת על ידי ז'יל פאייה (Giles Payen), אלן גונה (Alain Gonnet) ופרנסואה מורייה (François Morier), ושמה מורכב מראשי התיבות של שמות משפחתם. רובי הצלפים של החברה נחשבים לנוחים מאוד ליורה ומדויקים מאוד, רובם מקבצים בדיוק של 0.5 דקת קשת. כיום החברה מייצרת ומשווקת 3 דגמים: PGM Ultima Ratio – רובה צלפים קל בקליבר 7.62x51 מ"מ נאט"ו אך ניתן לבקשו גם בקליבר קל אחר PGM-338 – רובה צלפים ארוך טווח בקליבר 0.338 לפואה מגנום PGM Hécate II – רובה צלפים כבד נגד ציוד בקליבר 12.7x99 מ"מ נאט"ו (0.5 BMG) רובי ה-PGM היו בעבר בשירות הימ"מ ויחידות מיוחדות בצה"ל, אך הם יצאו משירות בעקבות אמברגו אירופאי על נשקי תקיפה לישראל, דבר שהקשה על השגת חלקי חילוף וקנים חדשים במקום קנים שנשחקו, וכן השגת תחמושת צליפה תואמת. הם הוחלפו בידי הבארט MRAD האמריקאי. מדיה וקבצים בנושא PGM Précision בוויקישיתוף אתר האינטרנט הרשמי של PGM Précision ערך זה הוא קצרמר בנושא אמצעי לחימה ובנושא כלכלה. אתם מוזמנים לתרום לוויקיפדיה ולהרחיב אותו.
יחסי בוסניה והרצגובינה – דנמרק

יחסי בוסניה והרצגובינה–דנמרק הם היחסים הדו-צדדיים בין בוסניה והרצגובינה לבין דנמרק. שתי המדינות כוננו יחסים דיפלומטיים ב-2 ביוני 1992. בשנת 2010, שרת החוץ הדנית לין אספרסן הודיעה כי דנמרק תסגור את השגרירות בסרייבו ב-2012. במהלך המלחמה בבוסניה והרצגובינה, מבצע בוללבנק היה מבצע הלחימה הגדול ביותר שנערך על ידי הכוחות הדנים מאז 1864. בסוף אפריל 1994 הותקף חיל משלוח דני בבוסניה והרצגובינה, שהיה חלק מגדוד נורדי של UNPROFOR שנמצא בטוזלה, כאשר ניסה להחליף עמדת תצפית שוודית, שהייתה תחת ירי ארטילרי כבד של חטיבת סקוביצ'י הסרבית-בוסנית בכפר קלסיה, אך המארב התפזר כשכוחות האו"ם הגיבו באש כבדה. לאחר המלחמה ברחו 20,000 פליטים בוסנים לדנמרק. ב-8 בפברואר 2006 ארגנו המוסלמים בסרייבו הפגנה נגד קריקטורות מוחמד. הם העבירו מכתב בדרישה להתנצל על פרסום הקריקטורות לצוות בשגרירות דנמרק, נורווגיה וצרפת. בשנת 2007 היצוא של דנמרק לבוסניה הסתכם ב-14.2 מיליון אירו והיצוא הבוסני הגיע ל-4.1 מיליון אירו. דנמרק תמכה בבוסניה והרצגובינה באמצעות פרויקטים רבים מאז 1995. בתקופה שלאחר המלחמה הסיוע הדני עבר לשיקום כלכלי, ארגון מחדש של תשתיות וסביבה. בוסניה והרצגובינה מחזיקה בדנמרק שגרירות בקופנהגן, ואילו דנמרק מחזיקה בבוסניה והרצגובינה שגרירות בסרייבו. מדיה וקבצים בנושא יחסי בוסניה והרצגובינה – דנמרק בוויקישיתוף "Dates of Recognition and Establishment of Diplomatic Relations". אורכב מ-המקור ב-6 ביולי 2011. נבדק ב-13 בפברואר 2011. {{cite web}}: (עזרה) "Sadly, that Denmark closes embassy in Bosnia". Magasinet rØST (בדנית). נבדק ב-13 בפברואר 2011. {{cite web}}: (עזרה) "Operation "Hooligan-bashing" – Danish Tanks at War". Danish Military History. אורכב מ-המקור ב-23 במאי 2013. נבדק ב-13 בפברואר 2011. {{cite web}}: (עזרה) "Bosnian refugees" (בדנית). Folkedrab.dk. אורכב מ-המקור ב-19 ביולי 2011. נבדק ב-13 בפברואר 2011. {{cite web}}: (עזרה) "Bosnian Muslim Protesters Burn Danish, Norwegian And Croatian Flags In Sarajevo". Turkish Weekly. 2006-02-09. אורכב מ-המקור ב-2006-02-21. נבדק ב-2010-12-25. "Foreign Ministry of Denmark: Bosnia and Herzegovina". Ministry of Foreign Affairs (Denmark) (בדנית). Wayback Machine. אורכב מ-המקור ב-25 ביולי 2008. נבדק ב-13 בפברואר 2011. {{cite web}}: (עזרה) "Danish Support for Micro Financing in Bosnia and Herzegovina". Ministry of Foreign Affairs (Denmark) (בדנית). אורכב מ-המקור ב-19 ביולי 2011. נבדק ב-13 בפברואר 2011. {{cite web}}: (עזרה) "Bosnian embassy in Copenhagen, Denmark". Ministry of Foreign Affairs (Bosnia and Herzegovina) (בבוסנית). אורכב מ-המקור ב-2011-08-09. נבדק ב-13 בפברואר 2011. {{cite web}}: (עזרה) "Danish embassy in Sarajevo, Bosnia and Herzegovina". Ministry of Foreign Affairs (Denmark) (בבוסנית, קרואטית, דנית, and סרבית). אורכב מ-המקור ב-19 ביולי 2011. נבדק ב-13 בפברואר 2011. {{cite web}}: (עזרה)
זכויות הצמח

זכויות הצמח הן זכויות שאליהן צמחים זכאים. נושא זה עולה לעיתים בדיונים הנוגעים לזכויות האדם או לזכויות בעלי חיים. טום ריגן, שעסק רבות בפילוסופיה של זכויות בעלי חיים, התייחס לאפשרות להרחיב זכויות אלה גם לצמחים. לדבריו, זכויות בעלי חיים נובעות מהיותם בעלי תודעה ותחושתיות, תכונות שאינן קיימות בצמחים. עוד הוא מוסיף כי גם אם לצמחים היו זכויות, הימנעות מאכילת בשר עדיין הייתה מוצדקת מבחינה מוסרית, עקב השימוש בצמחים להאכלת בעלי חיים. פילוסופים אחרים העלו טיעונים דומים והסיקו, למשל, כי לצמחים אין זכויות אבל יש להתייחס אליהם בכבוד. באחד המחקרים נבדק היחס לצמחים במקומות שונים בעולם, ונמצא כי במספר תרבויות ילידיות, בניגוד לעולם המערבי, מתייחסים לצמחים כאל יצורים בעלי אינטליגנציה. עם זאת, קיימת במחקרים אלו נטייה להסתמך על פסאודו-מדע הקרוי "נוירוביולוגיה של הצומח", תאוריה לפיה צמחים הם בעלי תחושתיות. תאוריה זו שנויה במחלוקת מכיוון שלא נמצאו עדויות בעולם הצומח לאיברים דמויי נוירונים, סינפסות או מוח. בדף עמדה של החזית לשחרור בעלי חיים נאמר כי אין ראיות לטענה כי צמחים מסוגלים לחוות כאב, וכי במידה והם מגיבים לגירויים, התגובה היא מכנית גרידא, בדומה לתרמוסטט שמגיב לחיישנים. גם עמותת אנימלס מחזיקה בעמדה דומה. חוקרים במאה ה-19, בהם הגרמני גוסטב פכנר (אנ'), ניסו להוכיח שלצמחים יש רגשות, וכי אפשר לעודד צמיחה בריאה באמצעות דיבורים, תשומת לב וחיבה לצמח. פקנר טען גם שלצמחים, לאדמה ולכוכבים יש "נשמה". טיעונים מסוג זה הופרכו פעמים רבות על ידי חוקרי הפיזיולוגיה של הצמח. למשל, בתוכנית "מכסחי המיתוסים" בשנת 2006 ניסו לשחזר את ניסוייו של פכנר, והגיעו למסקנה שטענותיו אינן נכונות. התייחסות נוספת לנושא זה נמצאת בספרו של הביולוג דניאל חיימוביץ "צמח - מה הוא יודע?", שראה אור בשנת 2012. אחד הראשונים שהתייחס לנושא זכויות הצמח במשפט היה שופט בית המשפט העליון של ארצות הברית, ויליאם אורוויל דאגלס. בשנת 1972 התקיים דיון בנושא סיירה קלאב נגד מורטון (אנ'), במהלכו ניסו התובעים למנוע פיתוח של אתר סקי בטענה לפגיעה בסביבה ובעצי היער. השופט דאגלס התפרסם בעמדתו כי בדיונים בנושאי אקולוגיה, ראוי להעניק לאובייקטים סביבתיים מעמד משפטי או זכות עמידה. הוא כתב: "חפצים דוממים הם לפעמים צד בדיון משפטי. כשם שלאוניה יש מעמד משפטי בדיונים בנושאים ימיים, כך גם צריך להיות עבור עמקים, כרי דשא אלפיניים, נהרות, אגמים, חופים, גבעות, חורשות עצים, ביצות, או אפילו אוויר שמרגיש את הלחצים ההרסניים של הטכנולוגיה המודרנית והחיים המודרניים ... לכן, קולו של האובייקט הדומם צריך להישמע." כריסטופר סטון, בנו של העיתונאי י' פ' סטון, פרסם באותה עת מאמר התומך בגישתו של דאגלס, שכותרתו "האם לעצים יש זכות עמידה?" במאמר הוא מביא כדוגמאות את הזכויות שניתנו לשחורים, יהודים, נשים ועוברים, ומסביר כי לאורך ההיסטוריה, החברה מעניקה זכויות ל"ישויות" חדשות, "שאנשים לא העלו לפני כן אפשרות כזו על דעתם". קבוצת מדענים בשווייץ פרסמה בשנת 2008 מסמך ובו שורה של עמדות מוסריות בנוגע לצמחים. בין השאר, הם קוראים למנוע שינויים גנטיים ורישום פטנטים על צמחים למטרות מסחריות, ולמנוע ייצור צמחים סטריליים. בעקבות מסמך זה נוסף סעיף לחוקת שווייץ המחייב לקחת בחשבון את "כבוד הבריאה" בעת טיפול בבעלי חיים, צמחים ואורגניזמים אחרים. "מה, ולעגבנייה לא כואב כשחותכים אותה?", באתר עמותת אנימלס. Pflanzen neu entdecken: Rheinauer Thesen zu Rechten von Pflanzen, ‏2008 (בגרמנית).
יחסי דנמרק–סוריה

יחסי דנמרק–סוריה הם יחסי החוץ בין דנמרק לסוריה. שתי המדינות כוננו יחסים דיפלומטיים ב-29 באוגוסט 1992. דנמרק מיוצגת בסוריה באמצעות שגרירותה בדמשק. בעקבות פרשת קריקטורות מוחמד וההתקפה לאחר מכן על שגרירות דנמרק בשנת 2006, הדרדרו מאוד היחסים בין המדינות. בעקבות פרסום קריקטורות מוחמד, היחסים בין המדינות הדרדרו. ב-4 בפברואר 2006 הוצתו השגרירויות הדנית והנורווגית בדמשק על ידי המפגינים. הם הניפו דיוקנאות של נשיא סוריה בשאר אל-אסד, ספרי כיס של הקוראן ודגלי חמאס וחזבאללה. ראש ממשלת דנמרס אנדרס פוך רסמוסן אמר כי ממשלות איראן וסוריה ניצלו בכוונה את המחאות המוסלמיות כדי להסיח את תשומת ליבם ממשברים דיפלומטיים משלהם. לדבריו, "סוריה ואיראן ניצלו את המצב מכיוון ששתי המדינות נמצאות תחת לחץ בינלאומי", רסמוסן אמר גם כי "לא ישלים עם האפשרות" כי סוריה הייתה מעורבת גם בהפגנות אלימות בביירות, לבנון, בהתייחסו לעובדה שאלימות דומה נגד שגרירות דנמרק בביירות התרחשה למחרת לאחר הפיגועים בדמשק. שר החוץ פר סטיג מולר אמר כי "סוריה נכשלה בחובתה. אין זה מקובל לחלוטין שהשגרירות לא הוגנה על ידי הסורים". סטיג מולר אמר כי ממשלתו ביקשה גם מהאיחוד האירופי לגנות אירועים בדמשק. זמן קצר לאחר הפיגוע, ממשלת דנמרק אמרה לאזרחיה לעזוב את סוריה מייד. הצוות הדיפלומטי הדני עזב גם את סוריה וסגר באופן זמני את השגרירות באומרו כי הצוות "עזב את סוריה באופן זמני מכיוון שהשלטונות הסורים צמצמו את הגנתם לרמה נמוכה שלא מתקבלת על הדעת". יממה לאחר הפיגועים, משרד החוץ של סוריה פרסם הודעה בה הביע "חרטה על מעשי האלימות שליוו את ההפגנות". ממשלת סוריה הכחישה כל תפקיד בפיגועים והאשימה את דנמרק באלימות, ובמאמר מערכת בעיתון היומי המופעל על ידי סוריה נמסר כי "ממשלת דנמרק הייתה יכולה להימנע מלהגיע לנקודה זו על ידי הוצאת התנצלות כנה". משרד החוץ הסורי גינה את הקריקטורות כפגיעה במוסלמים וערבים ודרש מממשלת דנמרק להעניש את העיתון הפוגע. סוריה השיבה את השגריר שלה מדנמרק. סחורות דניות כולל לגו ובנג אולפסן הוחרמו בסוריה. ממשלות ארצות הברית ונורווגיה הטילו את האשמה על הממשל הסורי על כך שלא הצליחו להגן על השגרירויות. ממשלת ארצות הברית אמרה כי "בלתי ניתן לסלוח" כי נזק כזה ייגרם למשלחות הדיפלומטיות. נשיא ארצות הברית ג'ורג' ווקר בוש גינה את האלימות נגד שגרירויות דניות ודיבר על אירוע זה בשיחת טלפון עם ראש ממשלת דנמרק. בוש אמר גם "אני קורא לממשלות ברחבי העולם להפסיק את האלימות, לכבד, להגן על רכוש, להגן על חייהם של דיפלומטים חפים מפשע המשרתים את מדינותיהם מעבר לים." סקוט מק'קלן, דובר הבית הלבן אמר כי "אנו מחזיקים את סוריה באחריות להפגנות אלימות כאלה מכיוון שהן אינן מתרחשות ללא ידיעה ותמיכה מצד הממשלה". ב-27 בפברואר חזר שגריר דנמרק בסוריה, אולה אגברג מיקלסן לדמשק, שם קיים פגישה עם סגן שר החוץ הסורי, אחמד ארנוס. הם דנו כיצד לשפר את היחסים הדו-צדדיים באמצעות דיאלוג והבנה הדדית, והשר ארנוס הדגיש את הרצון של סוריה להמשיך בקשרים עם דנמרק. ממשלת סוריה אמרה כי היא תפצה על הנזקים שנגרמו בתקריות אלה לשגרירויות. עם זאת, עד פברואר 2007 דווח כי דנמרק לא קיבלה שום פיצוי מהממשלה הסורית בגין הנזק. בינואר 2007 פינו אנשי השגרירות הדנית כולל השגריר את המדינה בעקבות חששות ביטחוניים. לממשלת דנמרק יש גם מכון דני שמוקם בבית אל אקווד בדמשק שנפתח בשנת 2000. דנמרק מחזיקה בסוריה שגרירות בדמשק בלבד, אולם סוריה אינה מחזיקה בדנמרק אף נציגות דיפלומטית. אתר על יחסי מדינות
קרחון סיקורסקי (ארץ אלזוורת')

קרחון סיקורסקי (באנגלית: Sikorski Glacier) הוא קרחון קטן בצפון-מזרח חצי האי נוביל, באי ת'רסטון בארץ אלזוורת' שבאנטארקטיקה. הקרחון זורם לכיוון צפון-מזרח ונשפך אל ים בלינגסהאוזן בין הר פאלמר והר פיורי. הקרחון ממוקם בשטח של אזור ציפורים מוגן מיוחד (סוג של אזור אנטארקטי מוגן במיוחד) בשל מושבת הפנגווין הקיסרי באזור. הקרחון מופה לראשונה על ידי צי ארצות הברית, בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה, בין השנים 1946–1947. שמו של הקרחון ניתן לו על ידי הוועדה המייעצת לשמות אנטארקטיים. הקרחון נקרא על שמו של סטיבן סיקורסקי (Stephen Sikorski), טכנאי אלקטרוניקה באוניית צי ארצות הברית גליישר (USS Glacier), אשר סייע בהקמת תחנת מזג האוויר האוטומטית באי ת'רסטון, במהלך משלחת ים בלינגסהאוזן של צי ארצות הברית בפברואר 1960. קרחון סיקורסקי באתר הסקר הגאולוגי של ארצות הברית קרחון סיקורסקי באתר הגאזט האנטארקטי של ממשלת אוסטרליה קרחון סיקורסקי באתר הגאזט האנטארקטי המשווה SCAR של ממשלת אוסטרליה אזורי ציפורים מוגנים חשובים באנטארקטיקה מידע גאוגרפי והיסטורי אזורי ציפורים מוגנים מיוחדים באנטארקטיקה על פי אמנת אנטארקטיקה
יחסי איראן–דנמרק

יחסי איראן–דנמרק הם היחסים הבילטרליים בין הרפובליקה האסלאמית של איראן ובין דנמרק. השליח הפרסי הראשון לדנמרק הגיע בשנת 1691 במטרה לנהל משא ומתן על שחרור מטען בבעלות איראנית של ספינה בנגלית שנתפסה על ידי הצי הדני. הדיפלומט הפרסי הגיע עם תעודות דיפלומטיות משאה סולימאן ופתח במשא ומתן עם כריסטיאן החמישי, מלך דנמרק, אך לא הצליח להשיג את שחרור המטען. בשנת 1933 הוקמה בטהראן קונסוליה דנית ששודרגה אחר כך לשגרירות. בנוסף בשנת 1933, עם הגעתם של מהנדסים דנים לאיראן, החל שיתוף פעולה טכני. באותה שנה נחתם חוזה עם חברת ההנדסה הדנית קמפקסקס A / S להקמת קו הרכבת הטרנס-איראני. חמש שנים אחר כך, ב-25 באוגוסט 1938, עם פתיחת קו הרכבת צפון-דרום, התגשם החלום האיראני לחבר את הצפון לדרום באמצעות רכבת. בעקבות ביקור ממלכתי בשנת 1958 הקימה איראן שגרירות בקופנהגן. בפרשת קריקטורות מוחמד ב-2006 הותקפה השגרירות הדנית באיראן על ידי מפגינים ושגריר איראן בדנמרק נקרא לטהראן. בשנת 2010 דיברו מנכ"ל משרד החוץ האיראני לצפון-מזרח אירופה בהנאם בארוז וסגנית שר החוץ הדנית אן שטפנסן על קשרים מסחריים מורחבים. שטפנסן אמר כי "חברות דניות יעודדו להגביר את פעילותן בשוק האיראני, ואנחנו מקווים כי ההסכם של איראן עם מדינות המערב לגבי תוכנית הגרעין תסלול את הדרך להרחבת הקשרים בכל התחומים." היא גם אמרה כי לסנקציות הנתמכות על ידי ארצות הברית על איראן אין כל קשר ליחסים הכלכליים הדו-צדדיים. ב-30 באוקטובר 2018, שירות הביטחון והמודיעין הדני (DSIS) הודיע כי הם חושדים כי סוכנויות הביון האיראניות פועלות בדנמרק, וכי הם מתכוונים להרוג את מנהיג ASMLA, המתגורר במקום. דנמרק הגיבה בהחזרת שגרירה מטהראן. מדיה וקבצים בנושא יחסי איראן–דנמרק בוויקישיתוף "Iranian Embassy in Copenhagen, Denmark". Ministry of Foreign Affairs of Nepal. נבדק ב-1 בנובמבר 2010. {{cite web}}: (עזרה) http://www.iran-embassy.dk/cultural-relation-en.html "Danish Embassy in Tehran, Iran". Ministry of Foreign Affairs of Nepal. אורכב מ-המקור ב-31 ביולי 2010. נבדק ב-1 בנובמבר 2010. {{cite web}}: (עזרה) Doak Bishop, James Crawford, William Michael Reismanurl. "Foreign investment disputes: cases, materials, and commentary". נבדק ב-8 בדצמבר 2010. {{cite news}}: (עזרה)תחזוקה - ציטוט: multiple names: authors list (link) "Danish and Austrian embassies in Tehran attacked". Wikinews. 30 במרץ 2007. {{cite web}}: (עזרה) "Tensions rise in Denmark-Iran row". BBC News. 7 בפברואר 2006. נבדק ב-1 בנובמבר 2010. {{cite news}}: (עזרה) Iran, Denmark mull expansion of ties "Iransk efterretningstjeneste planlægger attentat på dansk grund". Berlingske.dk (בדנית). 2018-10-30. נבדק ב-2018-10-30. "Danmark hjemkalder sin ambassadør i Iran". nyheder.tv2.dk (בדנית). 2018-10-30. נבדק ב-2018-10-30.
שתישרף האהבה

שתישרף האהבה הוא סינגל שהוקלט על ידי הזמר הישראלי איתי לוי. השיר יצא לאור ב-4 בדצמבר 2017, כסינגל הראשון מתוך אלבומו הרביעי של לוי הנושא את אותו שם, על ידי חברת התקליטים ליאם הפקות. השיר נכתב והולחן על ידי נוי פדלון, עדן חסון ואיתי דרמון והופק על ידי יעקב למאי. השיר הוא בסגנון הפופ אשר משלב בתוכו את סגנונות הים-תיכוני והסווינג. בסמוך לצאתו כסינגל עלה השיר לרשת הזרמת המדיה ספוטיפיי וצבר מעל למיליון השמעות. הווידאו קליפ הנלווה שצולם לשיר בוים על ידי עוזי ג'ורג' והועלה לערוץ היוטיוב של לוי ב-4 בדצמבר 2017, בסמוך לצאת הסינגל. נכון לינואר 2021 מונה הצפיות של הקליפ עומד על כ-39 מיליון צפיות. סרטון השיר "שתישרף האהבה" באתר יוטיוב שתישרף האהבה, נבדק ב-2020-03-14 איתי לוי - שתשרף האהבה (קליפ רשמי) Itay Levi, סרטון באתר יוטיוב (אורך: 3:28)
יחסי דנמרק–ירדן

יחסי דנמרק–ירדן הם יחסי החוץ בין דנמרק לירדן. היחסים הדו-צדדיים של ירדן עם דנמרק החלו בינואר 1961, אז שתי המדינות ערכו הסכם לשיתוף פעולה להקמת שירותי אוויר, וב-7 בדצמבר אותה שנה הם כוננו יחסים דיפלומטיים באופן רשמי. מאז, שתי הממלכות ערכו מספר הסכמי שיתוף פעולה בתחומי עניין הדדי. דנמרק גם הקימה רשמית שגרירות בעמאן בשנת 2007, במטרה לחזק את היחסים הדו-צדדיים. מדיניות דנמרק כלפי ירדן ואזור המזרח התיכון נשלטת באופן כללי על ידי תוכנית השותפות הדנית-ערבית. תוכנית זו שמה לה למטרה ליצור בסיס לשיפור הדיאלוג, ההבנה ושיתוף הפעולה בין דנמרק לאזור המזרח התיכון ולתמוך בתהליכי הרפורמה המקומיים. הסכם ממון נחתם בשנת 1997 בין ירדן לדנמרק, אך הוא הוחלף בהסכם מסגרת בשנת 1999, בו הוכנסו תנאי מימון חדשים. המטרה הכוללת של ההסכם הכספי היא לסבסד את תשלומי הריבית על קרדיטי הייצוא הדניים עבור משלוחי מוצרי הון דניים ושירותים נלווים לפרויקטים של פיתוח בירדן. במסגרת תוכנית השותפות הדנית-ערבית, התומכת בפעילות למענק שנתי כולל של כ-14 מיליון אירו, חתמו ירדן ודמרק על הסכם מסגרת לתוכנית השותפות הירדנית-דנית בשנת 2005. הסכם מסגרת זה סלל את הדרך לפיתוח תוכניות ופרויקטים ספציפיים בתחומי מפתח בעלי אינטרס הדדי שעליו סיכמו שני הצדדים. דנמרק מחזיקה בירדן קונסוליה כללית בעמאן וקונסוליה בעקבה, ואילו ירדן מחזיקה בדנמרק קונסוליה כללית בקופנהגן. אתר על יחסי מדינות
כרמל הוק

כרמל הוק הוא יין לבן חצי יבש בעל טעם חמצמץ שהיה פופולרי בישראל מתחילת שנות ה-30 עד שנות ה-80 ונמכר גם כיום. היין יוצר על ידי יקבי כרמל מזרחי ושווק כיין זול, עוד בטרם התפתחה המודעות בישראל ליין זני. בקרב יוצאי מזרח אירופה ובמיוחד בקרב יוצאי רומניה מקובל היה לשתות את היין כאשר הוא מהול עם מי סודה, הקוקטייל הזה נקרא שפריץ. היין שווק בשתי רמות איכות, איכות "אקספורט" הייתה האיכות הטובה יותר, והזכירה בטעמה יין "ריזלינג". המשקה כרמל הוק, מוזכר בשירו של יורם טהרלב "משה משה". ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.
דייגו רוסי

דייגו מרטין רוסי מרשליאן (נולד ב-5 במרץ 1998) הוא כדורגלן אורוגוואי, המשחק בקולומבוס קרו בעמדת הקיצוני. דייגו רוסי נולד במונטווידאו שבאורוגוואי, והחל לשחק בנערים של קבוצת סולימאר כבר בגיל 6. הוא הפגין את יכולתו במועדון ותפס את תשומת ליבו של מועדון הפאר האורוגוואי פניארול, שם הצטרף לאקדמיה שלהם בגיל 12. בגיל 14, רוסי היה מלך השערים בקבוצת פניארול עד גיל 14, שם היה מלך השערים בשנת 2012 עם 42 שערים ב-27 הופעות. בשנה שלאחר מכן הצטרף רוסי לקבוצת הנוער של פניארול, שם רשם 25 שערים ב-17 הופעות. בשנת 2014, הוא היה מלך השערים של הליגה האורוגוואית עד גיל 16, וכבש 17 שערים במחצית הראשונה של השנה. ב-7 באפריל 2015, הוא הוזמן להתאמן עם הקבוצה הבוגרת של פניארול לראשונה, יחד עם חבריו מהקבוצה מתחת לגיל 17: סנטיאגו בואנו ופדריקו ואלוורדה. הוא התחיל לשחק במועדון ב-16 בינואר 2016, כשהיה בן 17 בגמר גביע בנדס, שם עלה כמחליף בדקה ה-7 בניצחון 1 - 0 נגד סרו פורטינו. ב-20 באפריל 2016, רשם רוסי את הופעתו הראשונה בגביע ליברטדורס, במשחק נגד קבוצת ספורטינג קריסטל הפרואנית. ב-25 באפריל 2016, רשם רוסי את הופעתו הראשון במועדון נגד קבוצת אתלטיקו רנטיסטאס במסגרת ליגת העל האורוגוואית, לאחר שעלה מהספסל במקום דייגו פורלאן. רוסי כבש גם את שערו הראשון באותו המשחק, שהסתיים בתוצאה 3 - 1 לטובת פניארול. בסוף עונת 2015/2016, רוסי הורד לקבוצת המילואים בעקבות שינוי בהנהגה הניהולית, לאחר שהוא הופיע 6 פעמים במדי המועדון. בעונת 2016/2017, הגיע רוסי עם קבוצתו למקום הראשון בליגת העל האורוגוואית, לאחר שרשם ב-42 הופעות, 11 שערים ו11 בישולים בכל המסגרות, בהיותו רק בן 19. בחורף 2018, חתם רוסי בלוס אנג'לס האמריקאית כשרק הוקמה, בסכום של כ-2.5 מיליון אירו. ב-4 במרץ 2018, רוסי עשה את הופעת הבכורה שלו במדי הקבוצה ואף כבש שער אחד נגד סיאטל סאונדרס במחזור הפתיחה במסגרת הMLS. ב-9 באוגוסט 2018, כבש רוסי שלושער במסגרת חצי הגמר של גביע ארצות הברית הפתוח, מול קבוצת יוסטון דינמו, המשחק הסתיים בהפסד של לוס אנג'לס בדו-קרב פנדלים (10:9), לאחר שהמשחק הסתיים בשוויון (3 - 3). ב-6 באפריל 2019, במסגרת הMLS כבש רוסי שלושער נגד די. סי. יונייטד, כבשורותיה של היריבה שיחק ויין רוני. המשחק הסתיים בניצחון של 4 - 0 לטובת לוס אנג'לס. באותה העונה (2019), הגיע רוסי למקום ה-4 בטבלת הכובשים עם 16 שערים,ואף זכה עם קבוצתו במגן האוהדים. ב-19 בפברואר 2020, הופיע לראשונה בטורניר ליגת האלופות של CONCACAF בסיבוב הראשון מול קבוצת קלאב לאון המקסיקנית. ב-28 בפברואר 2020, כבש לראשונה את שערו הראשון במסגרת ליגת האלופות של CONCACAF בסיבוב השני נגד קלאב לאון. לרוסי קיבל הגרין קארד שלו בפברואר 2019 . מעמד זה גם מסייג אותו כשחקן ביתי בMLS. רוסי הוא ממוצא איטלקי מצד אביו וממוצא ארמני מצד אמו. ב-2018 הוא קיבל הצעה לשחק בנבחרת ארמניה. פניארול ליגת העל האורוגוואית: 2015/2016, 2016/2017 מועדון הכדורגל לוס אנג'לס מגן האוהדים: ‏ 2019 פנרבחצ’ה הגביע הטורקי: 2022/2023 נבחרת אורוגוואי אליפות אמריקה הדרומית בכדורגל עד גיל 20: 2017 מדיה וקבצים בנושא דייגו רוסי בוויקישיתוף דייגו רוסי, ברשת החברתית פייסבוק דייגו רוסי, באתר Transfermarkt דייגו רוסי, באתר Soccerway דייגו רוסי, באתר WorldFootball.net דייגו רוסי, באתר National Football Teams דייגו רוסי, באתר FootballDatabase.eu דייגו רוסי, באתר ESPN סטטיסטיקות של הMLS, באתר MLS LAFC Midfielder Eduard Atuesta And Forward Diego Rossi Obtain Green Cards, ‏21 בפברואר 2019 Armenia coach: We need to determine the state of our football, ‏26 בנובמבר 2018